section_heading: Povijest
paragraph_text: Godine 1904. godine je u Rijeci, koja je dio Austro-Ugarske Monarhije kao Corpus Separatum, osnovan Club Sportivo Olimpia sa sekcijama za Tennis-lawn, Foot-ball, plivanje, biciklizam, laku atletiku. Klub su osnovali braća Antonio Marchich, Romeo i Alessandro Mitrovich, Carlo Colussi, Aristodemo Susmel i Agesilao Satti. Prvo zasjedanje nogometne sekcije o kojemu imamo službenih informacija se održalo 25. studenog 1906. godine. Taj se datum smatra najkasnijim mogućim začetkom današnje HNK Rijeke. Nekoliko godina klub nosi crno-bijeli dres a onda prelazi na glavnu bijelu boju.